དོ་དམ་སྒྲིག་གཞི་རྒྱུན་ཆད་མེད་པར་འཐུས་སྒོ་ཚང་དུ་བཏང་ནས་གྲོང་སྡོད་ཀྱི་དབུལ་སྒྲོལ་ལས་དོན་ཚད་ལྡན་དང་གོ་རིམ་ལྡན་པའི་ངང་སྤེལ་རྒྱུ་འགན་ལེན་བྱས་པ།ལས་བྱེད་པ་གྲོང་སྡོད་བྱེད་རིང་བོད་རང་སྐྱོང་ལྗོངས་ཀྱིས་གྲོང་སྡོད་ལས་དོན་རུ་ཁག་གི་རྒྱུན་གཏན་དོ་དམ་བྱེད་ཤུགས་རྒྱུན་ཆད་མེད་པར་ཆེ་རུ་བཏང་བ་དང་རྒྱུན་གཏན་གྱི་དོ་དམ་ལམ་ལུགས་བཟོ་བ་དང་འཐུས་སྒོ་ཚང་དུ་བཏང་ནས་གྲོང་སྡོད་ལས་དོན་རུ་མི་སེམས་གནས་པ་དང་ལུས་ཚུགས་པ་དང་བློ་གཅིག་སེམས་གཅིག་ངང་དབུལ་སྒྲོལ་འགག་སྒྲོལ་གྱི་ལས་དོན་ཁག་ནང་ཞུགས་རྒྱུའི་འགན་ལེན་བྱས་ཡོད་པ་རེད།སྐོར་སྐྱོད་ཞིབ་བཤེར་ལས་དོན་གཏིང་ཟབ་སྤེལ་ཏེ་དུས་རྒྱུན་གྱི་ལྟ་སྐུལ་ཞིབ་བཤེར་དང་ལོ་མཇུག་གི་རྟོག་ཞིབ་ཟུང་འབྲེལ་བྱ་རྒྱུ་ཐོག་མཐའ་བར་གསུམ་དུ་མཐའ་འཁྱོངས་བྱས་ཏེ་རང་སྐྱོང་ལྗོངས་དང་།གྲོང་ཁྱེར་དང་ས་ཁུལ།རྫོང་དང་ཆུས་བཅས་སོ་སོར་ལྟ་སྐུལ་མཛུབ་ཁྲིད་ཚོགས་ཆུང་བཙུགས་ནས་ལས་བྱེད་པ་གྲོང་སྡོད་བྱས་ཏེ་དབུལ་སྒྲོལ་འགག་སྒྲོལ་ལས་དོན་ལ་སྐུལ་འདེད་གཏོང་བའི་ཐད་ལྟ་སྐུལ་ཞིབ་བཤེར་བྱས་པ་རེད།གྲོང་སྡོད་ལས་དོན་རུ་ཁག་གི་རུ་མི་དང་།གྲོང་སྡོད་ལས་དོན་རུ་ཁགམངགས་གཏོང་ཚན་པ་བཅས་ཀྱི་དཔྱད་ཞིབ་ལ་ཤུགས་སྣོན་བརྒྱབ་ནས་འབྲེལ་ཡོད་དཔྱད་ཞིབ་སྐུལ་གཏོང་བྱ་ཐབས་བཏོན་ཏེ་དབུལ་སྒྲོལ་འགག་སྒྲོལ་ལ་སྐུལ་འདེད་གཏོང་བའི་གྲོང་སྡོད་ལས་བྱེད་པའི་ཧུར་བརྩོན་རང་བཞིན་འཕེལ་བ་བྱས་ཡོད་པ་རེད།